O‘zbekiston Respublikasi Vazirlar Mahkamasining

qarori

**Jahon iqtisodiyoti va diplomatiya universiteti huzuridagi Diplomatik akademiyada diplomatik lavozimlarga tayinlanadigan nomzodlarni o‘qitish, shuningdek, ayrim lavozimdagi mutaxassislarni qayta tayyorlash va ularning malakasini oshirish tizimini joriy etish chora-tadbirlari to‘g‘risida**

O‘zbekiston Respublikasi Prezidentining “Jahon iqtisodiyoti va diplomatiya universiteti faoliyatini tizimli isloh qilish chora-tadbirlari to‘g‘risida” 2022-yil 23-iyuldagi PQ-330-son [qarori](http://lex.uz/uz/docs/-6127912) ijrosini ta’minlash maqsadida Vazirlar Mahkamasi qaror qiladi:

1. O‘zbekiston Respublikasi Prezidentining “Jahon iqtisodiyoti va diplomatiya universiteti faoliyatini tizimli isloh qilish chora-tadbirlari to‘g‘risida” 2022-yil 23-iyuldagi PQ-330-son qarorining [7-bandiga](http://lex.uz/uz/docs/-6127912" \l "-6128690) muvofiq Jahon iqtisodiyoti va diplomatiya universiteti huzuridagi Oliy diplomatiya maktabi negizida Diplomatik akademiya (keyingi o‘rinlarda — Akademiya) tashkil etilganligi va uning ustuvor vazifalari belgilanganligi ma’lumot uchun qabul qilinsin.

2. Quyidagilarni nazarda tutuvchi:

Jahon iqtisodiyoti va diplomatiya universiteti huzuridagi Diplomatik akademiyada diplomatik lavozimlarga tayinlanadigan nomzodlarni o‘qitishni tashkil etish tartibi to‘g‘risidagi nizom [1-ilovaga](javascript:scrollText(-6346508)) muvofiq:

Tashqi ishlar vazirligi buyurtmasiga asosan diplomatik lavozimlarga (O‘zbekiston Respublikasining Favqulodda va Muxtor elchisi, O‘zbekiston Respublikasining xalqaro tashkilotlardagi doimiy vakili, Bosh konsul, konsul va boshqalar) tayinlash maqsadida nomzodlarni o‘qitish uchun o‘quv kurslarini tashkil etish tartibi;

o‘quv kurslari dasturlariga qo‘yiladigan asosiy talablar (diplomatik xizmatga qo‘yiladigan kasbiy ixtisoslik talablariga muvofiqlik, zamonaviy texnologiyalarga yo‘naltirilganlik, dasturlar mazmunining diplomatik xizmatni tashkil qilish va diplomatik faoliyat masalalari bo‘yicha belgilangan ta’lim turi va shakllariga muvofiqligi);

o‘quv kurslarining muddatini Tashqi ishlar vazirligi buyurtmasiga asosan besh kundan bir o‘quv yiligacha etib belgilash;

o‘qitish shakllarini (an’anaviy, masofaviy va muqobil tayyorlashdan o‘tish) belgilash;

o‘quv kurslari yakuni bo‘yicha yakuniy imtihon o‘tkazish va apellatsiya berish tartibi;

Jahon iqtisodiyoti va diplomatiya universiteti huzuridagi Diplomatik akademiyada Qoraqalpog‘iston Respublikasi Vazirlar Kengashi Raisining, viloyatlar va Toshkent shahar, shuningdek, tuman (shahar) hokimlarining investitsiyalar va tashqi savdo masalalari bo‘yicha o‘rinbosarlarini hamda tashqi siyosiy, tashqi iqtisodiy va xalqaro-huquqiy faoliyat sohasidagi mutaxassislarni qayta tayyorlash va ularning malakasini oshirish tartibi to‘g‘risidagi nizom [2-ilovaga](javascript:scrollText(-6346630)) muvofiq:

Qoraqalpog‘iston Respublikasi Vazirlar Kengashi Raisining, viloyatlar va Toshkent shahar, shuningdek, tuman (shahar) hokimlarining investitsiyalar va tashqi savdo masalalari bo‘yicha o‘rinbosarlari, tashqi siyosiy, tashqi iqtisodiy va xalqaro-huquqiy faoliyat sohasidagi mutaxassislarni har uch yilda kamida bir marta qayta tayyorlash va ularning malakasini oshirish tartibini belgilash;

o‘quv kurslari dasturlariga qo‘yiladigan asosiy talablar (davlat xizmatiga qo‘yiladigan kasbiy ixtisoslik talablariga muvofiqlik, dasturlar mazmunining davlat xizmatini tashkil qilish va diplomatik faoliyat masalalari bo‘yicha belgilangan ta’lim turi va shakllariga muvofiqligi);

o‘quv kurslarining jami muddatini (besh kundan bir o‘quv yiligacha) yuborilayotgan tinglovchilarning lavozimi va kasbiy yuklamasidan kelib chiqqan holda, yuboruvchi tashkilot tomonidan belgilash;

o‘quv kurslari yakuni bo‘yicha yakuniy imtihon o‘tkazish va apellatsiya berish tartibi.

3. Jahon iqtisodiyoti va diplomatiya universiteti huzuridagi Diplomatik akademiya o‘quv kurslarini tugatganlik haqidagi sertifikat namunasi va uning tavsifi [3-ilovaga](javascript:scrollText(-6346704)) muvofiq tasdiqlansin.

4. Mazkur qarorning bajarilishini nazorat qilish O‘zbekiston Respublikasi tashqi ishlar vaziri v.b. B.O. Saidov zimmasiga yuklansin.

**O‘zbekiston Respublikasining Bosh vaziri A. ARIPOV**

Toshkent sh.,

2023-yil 10-yanvar,

8-son

Vazirlar Mahkamasining 2023-yil 10-yanvardagi 8-son [qaroriga](javascript:scrollText())1-ILOVA

**Jahon iqtisodiyoti va diplomatiya universiteti huzuridagi Diplomatik akademiyada diplomatik lavozimlarga tayinlanadigan nomzodlarni o‘qitishni tashkil etish tartibi to‘g‘risida**

NIZOM

**1-bob. Umumiy qoidalar**

1. Ushbu Nizom Jahon iqtisodiyoti va diplomatiya universiteti huzuridagi Diplomatik akademiyada (keyingi o‘rinlarda — Akademiya) diplomatik lavozimlarga tayinlanadigan nomzodlarni o‘qitishni tashkil etish va ta’lim sifatini nazorat qilish tartibini belgilaydi.

2. O‘zbekiston Respublikasi Tashqi ishlar vazirligi (keyingi o‘rinlarda — Vazirlik) buyurtmasiga asosan quyidagi lavozimlarga tayinlash maqsadida kadrlar zaxirasiga tanlangan shaxslar (nomzodlar) Akademiya o‘quv kurslarida malaka oshirish uchun yuboriladi:

O‘zbekiston Respublikasining Favqulodda va Muxtor elchisi;

O‘zbekiston Respublikasining xalqaro tashkilotlardagi doimiy vakili;

Bosh konsul, konsul;

O‘zbekiston Respublikasining xorijiy mamlakatlardagi diplomatik vakolatxonalari, konsullik muassasalari, xalqaro tashkilotlar huzuridagi vakolatxonalardagi maslahatchi-vakili, maslahatchisi (shu jumladan, savdo-iqtisodiy masalalar bo‘yicha), birinchi kotibi, ikkinchi kotibi, uchinchi kotibi, attashesi.

3. Akademiya o‘quv kurslarida O‘zbekiston Respublikasi Prezidentining “[Jahon iqtisodiyoti va diplomatiya universiteti faoliyatini tubdan takomillashtirish chora-tadbirlari to‘g‘risida](http://lex.uz/uz/docs/-3807577)” 2018-yil 21-iyundagi PQ-3795-son va “[Jahon iqtisodiyoti va diplomatiya universiteti faoliyatini tizimli isloh qilish chora-tadbirlari to‘g‘risida](http://lex.uz/uz/docs/-6127912)” 2022-yil 23-iyuldagi PQ-330-son qarorlari, Vazirlik Hay’ati yig‘ilishining qarorlari, tashqi ishlar vaziri buyruqlari, Akademiya nizomi, Jahon iqtisodiyoti va diplomatiya universiteti rektori hamda Akademiya direktori buyruqlari, shuningdek ularning ilmiy kengashlari qarorlari asosida o‘qitiladi.

4. Istiqbolli kadrlar zaxirasi bilan ishlash bo‘yicha umumiy tashkiliy-boshqaruv faoliyati Vazirlikning kadrlar bilan ishlashga mas’ul tarkibiy bo‘linmasi tomonidan muvofiqlashtiriladi, o‘quv-metodik ta’minot Akademiya tomonidan muvofiqlashtiriladi.

5. Kadrlar zaxirasiga tanlangan shaxslar tegishli lavozim bo‘yicha maqsadli o‘quv kurslariga bir marta yuboriladi.

**2-bob. O‘quv kurslarining maqsadi va asosiy vazifalari**

6. O‘quv kurslarining maqsadi — diplomatik kadrlar zaxirasi uchun tanlanadigan shaxslarning ilg‘or ta’lim texnologiyalariga asoslangan samarali o‘qitish tizimini shakllantirish orqali kasbiy bilim, malaka va ko‘nikmalarini takomillashtirishdan iborat.

7. Quyidagilar o‘quv kurslarining asosiy vazifalari hisoblanadi:

O‘zbekiston Respublikasi milliy manfaatlaridan kelib chiqqan holda diplomatik kadrlar, jumladan, yuqori bo‘g‘in diplomatlarini (elchi va maslahatchilarni) tizimli ravishda tayyorlash;

davlat boshqaruvi tizimi va mahalliy hokimiyat organi xodimlari orasidan munosib nomzodlarni tanlab olish, tayyorlash hamda diplomatik rahbar xodimlar (elchi, bosh konsul va maslahatchilar) zaxirasini yaratish;

Tashqi ishlar vazirligi buyurtmasiga muvofiq xorijga uzoq muddatli safarga yuborilayotgan xodimlar, shu jumladan, ma’muriy-texnik xodimlar va ularning oila a’zolari uchun mezbon mamlakatning o‘ziga xosliklari, diplomatik protokol va odob-axloq xususiyatlari, chet elda yashash hamda mahalliy aholi bilan muloqot qoidalari kabilar bilan tanishtirishga qaratilgan qisqa muddatli kurslar tashkil qilish;

diplomatik faoliyatni ilmiy-metodik jihatdan ta’minlash, xalqaro munosabatlarning dolzarb muammolari yuzasidan tizimli asosda ilmiy-tadqiqot dasturlari va loyihalarni, jumladan, milliy, xorijiy va xalqaro grantlarni jalb qilgan holda amalga oshirish;

diplomatik kadrlarni tayyorlash, qayta tayyorlash va ularning malakasini oshirish bo‘yicha faoliyat yuritadigan yetakchi xorijiy ta’lim tashkilotlari bilan uzoq muddatli hamkorlikni yo‘lga qo‘yish va qo‘shma loyihalarni amalga oshirish.

**3-bob. O‘quv kurslari dasturlariga qo‘yiladigan asosiy talablar**

8. Ta’lim sifati tinglovchilarning qay darajada zarur va yetarli tayyorgarlikka ega ekanliklari, ularning bilim va amaliy ko‘nikmalari diplomatik kadrlarga, diplomatik xizmatga qo‘yiladigan talablarga mosligi bilan belgilanadi.

9. O‘quv kurslari dasturlariga qo‘yiladigan asosiy talablar quyidagilardan iborat:

diplomatik xizmatga qo‘yiladigan kasbiy ixtisoslik talablariga muvofiqlik;

zamonaviy texnologiyalarga yo‘naltirilganlik;

dasturlar mazmunining diplomatik xizmatni tashkil qilish va diplomatik faoliyat masalalari bo‘yicha belgilangan ta’lim turi va shakllariga muvofiqligi.

**4-bob. O‘quv kurslarini tashkil etish tartibi**

10. O‘quv kurslari an’anaviy va masofaviy shakllarda tashkil etiladi.

11. O‘quv kurslarining jami muddati tegishlicha 25, 50,144, 288, 576 va 1152 soat hajmida o‘quv dasturlari bo‘yicha tashkil etadi.

Bunda o‘quv kurslarining jami muddati Vazirlik buyurtmasiga asosan yuborilayotgan tinglovchilarning lavozimi va kasbiy yuklamasidan kelib chiqqan holda, besh kundan bir o‘quv yiligacha etib belgilanadi.

12. O‘quv kurslarining an’anaviy shaklida tinglovchi o‘quv kursi dasturlarini Akademiyaga kelib, to‘liq dars jarayonlariga qatnashgan holda o‘zlashtiradi. Bunda bir haftadagi o‘quv yuklamasining eng yuqori hajmi 36 soatni tashkil etadi.

13. O‘quv kurslarining masofaviy shaklida tinglovchi ishlab chiqarishdan ajralmagan holda, ta’lim usullari orqali malaka oshirishning onlayn (videoma’ruzalar, maslahatlar, nazorat turlarini masofadan turib real vaqt rejimida o‘tkazish) va offlayn (masofaviy ta’lim tizimidagi tegishli o‘quv-metodik resurslarni mustaqil ravishda o‘zlashtirish) shaklida o‘quv dasturlarini o‘zlashtiradi.

14. So‘nggi uch yilda xorijiy davlatlardagi tayyorlov va malaka oshirish kurslarida o‘qish muqobil tayyorlashdan o‘tish hisoblanadi. Muqobil tayyorlashdan o‘tgan tinglovchilarning xorijiy davlatlarda olgan ta’lim to‘g‘risidagi hujjati (sertifikati) asosida ularga nisbatan sertifikat amal qilish muddati davomida Akademiya o‘quv kurslarida o‘qish talab etilmaydi.

15. Tinglovchilar quyidagi holatlarda tinglovchilar safidan chetlatiladi:

o‘z ixtiyoriga ko‘ra;

kasb etikasi talablarini buzganda;

salomatligining yomonlashgani sababli (tibbiy ma’lumotnoma yoki tibbiy xulosa asosida).

16. Tinglovchilar safidan chiqarish Akademiya direktori buyrug‘i bilan rasmiylashtiriladi va darhol tinglovchiga hamda Vazirlikka yetkaziladi.

17. O‘quv kurslari tinglovchilari o‘qishni tugatgandan so‘ng yakuniy imtihon topshiradilar. Yakuniy imtihon Akademiya direktori boshchiligidagi komissiya tomonidan qabul qilinadi.

Komissiya tarkibi Akademiya ilmiy kengashi tomonidan Vazirlik bilan kelishilgan holda, tajribali diplomatlar va soha mutaxassislari orasidan kamida 7 kishidan iborat bo‘lgan tarkibda shakllantiriladi.

18. Yakuniy imtihon sinovi yozma ish shaklida o‘tkaziladi.

Yakuniy imtihonda 55 ball to‘plagan o‘quv kurslari tinglovchilari imtihondan o‘tgan hisoblanadi. 55 balldan kam olgan tinglovchilarga ikkinchi marta yakuniy imtihon topshirish huquqi beriladi.

19. Yakuniy imtihondan muvaffaqiyatli o‘tgan tinglovchilarga Vazirlik Hay’ati bilan kelishilgan holda, Akademiya o‘quv kurslarini tugatganlik to‘g‘risida davlat namunasidagi sertifikat beriladi.

**5-bob. O‘quv kurslari yakuniy imtihon natijalari yuzasidan appelatsiya berish tartibi**

20. Yakuniy imtihon natijalaridan norozi bo‘lgan tinglovchilar natijalar e’lon qilingan kundan boshlab uch kun ichida Apellatsiya komissiyasiga yozma ravishda appelatsiya berishlari mumkin.

21. Apellatsiya komissiyasi yakuniy imtihon boshlangandan keyin o‘n kun ichida Akademiya direktorining buyrug‘iga ko‘ra har bir ta’lim turi bo‘yicha tajribali diplomatlar va soha mutaxassislari orasidan 7 kishidan iborat tarkibda tuziladi.

Apellatsiya komissiyasi muammoli holatlarga aniqlik kiritish uchun jamoatchilik asosida malakali mutaxassislarni jalb etishi mumkin.

Apellatsiya komissiyasining tarkibi va ish tartibi Apellatsiya komissiyasini tashkil etish to‘g‘risidagi buyruqda belgilanadi.

22. Ariza (shikoyat) ro‘yxatga olingan kundan boshlab o‘n kun muddatda ko‘rib chiqiladi.

Murojaat etuvchi tinglovchilar Apellatsiya komissiyasi tomonidan murojaati ko‘rib chiqilishi jarayonida bevosita yoki masofadan turib onlayn tarzda ishtirok etishi mumkin.

Apellatsiya komissiyasining murojaatlarni masofadan turib (onlayn tarzda) ko‘rib chiqish vaqtlari to‘g‘risidagi ma’lumotlar Akademiyaning rasmiy veb-saytiga joylashtiriladi.

23. Apellatsiya komissiyasi tinglovchilarning yakuniy imtihon jarayonlariga oid murojaatini ko‘rib chiqib, quyidagi qarorlardan birini qabul qiladi:

tinglovchilarning to‘g‘ri baholanganligi, sinovlarni o‘tkazish jarayonida tashkiliy-texnik jihatdan kamchiliklar aniqlanmagan taqdirda, yakuniy imtihon natijalarini o‘zgarishsiz qoldirish;

tinglovchilar tayyorgarligi noto‘g‘ri baholanganligi aniqlangan taqdirda, yakuniy imtihon natijalarini o‘zgartirish;

sinovlarni o‘tkazish jarayonida tashkiliy-texnik jihatdan kamchiliklar mavjudligi aniqlangan taqdirda, yakuniy imtihonning qaytadan topshirilishini tashkil etish.

24. Apellatsiya komissiyasi yig‘ilishida komissiya a’zolarining yarmidan ko‘pi ishtirok etsa, uning qabul qilgan qarori qonuniy kuchga ega hisoblanadi.

25. Apellatsiya komissiyasi qarorining nusxasi murojaat etuvchilarga ushbu komissiya qarori chiqqan kundan e’tiboran besh kun ichida taqdim etiladi.

**6-bob. Yakunlovchi qoida**

26. Mazkur Nizom talablari buzilishida aybdor bo‘lgan shaxslar qonunchilikda belgilangan tartibda javob beradilar.

Jahon iqtisodiyoti va diplomatiya universiteti huzuridagi Diplomatik akademiyada diplomatik lavozimlarga tayinlanadigan nomzodlarni o‘qitishni tashkil etish tartibi to‘g‘risidagi [nizomga](javascript:scrollText(-6346511))ILOVA

**Jahon iqtisodiyoti va diplomatiya universiteti huzuridagi Diplomatik akademiyada diplomatik lavozimlarga tayinlanadigan nomzodlarni o‘qitishni tashkil etish tartibi**

SXEMASI

|  |  |  |  |  |  |  |
| --- | --- | --- | --- | --- | --- | --- |
| **Bosqichlar** |  | **Subyektlar** |  | **O‘tkaziladigan tadbirlar** |  | **Bajarish muddatlari** |
|  |  |  |
|  |  |  |  |  |  |  |
| 1-bosqich |  | O‘zbekiston Respublikasi Tashqi ishlar vazirligi |  | Diplomatik lavozimlarga tayinlash maqsadida kadrlar zaxirasiga tanlangan shaxslar (nomzodlar)ni Diplomatik akademiya o‘quv kurslarida malaka oshirish uchun yuborish |  | O‘zbekiston Respublikasi Tashqi ishlar vazirligi buyurtmasiga asosan |
|  |  |  |
|  |  |  |  |  |  |  |
| 2-bosqich |  | O‘zbekiston Respublikasi Tashqi ishlar vazirligi, Diplomatik akademiya |  | O‘quv kurslarining jami muddatini belgilash |  | O‘quv kurslari boshlanishidan 1 oy oldin |
|  |  |  |
|  |  |  |  |  |  |  |
| 3-bosqich |  | Diplomatik akademiya |  | O‘quv kurslari dasturlarini ishlab chiqish va tasdiqlash |  | O‘quv kurslari boshlanishidan 1 oy oldin |
|  |  |  |
|  |  |  |  |  |  |  |
| 4-bosqich |  | Diplomatik akademiya |  | O‘quv kurslari shakllarini aniqlash |  | O‘quv kurslari boshlanishidan 1 oy oldin |
|  |  |  |
|  |  |  |  |  |  |  |
| 5-bosqich |  | O‘zbekiston Respublikasi Tashqi ishlar vazirligining kadrlar bilan ishlashga mas’ul tarkibiy bo‘linmasi |  | O‘quv kurslariga yuborilgan tinglovchilar ustidan umumiy tashkiliy-boshqaruv |  | Doimiy ravishda |
|  |  |  |
|  |  |  |  |  |  |
|  | Diplomatik akademiya |  | O‘quv-metodik ta’minotni muvofiqlashtirish |  | Doimiy ravishda |
|  |  |  |
|  |  |  |  |  |  |  |
| 6-bosqich |  | Diplomatik akademiya |  | O‘quv kurslari tinglovchilaridan o‘qishni tugatgandan so‘ng yakuniy imtihon olish |  | O‘quv kurslari yakuni bo‘yicha |
|  |  |  |
|  |  |  |  |  |  |  |
| 7-bosqich |  | O‘zbekiston Respublikasi Tashqi ishlar vazirligi, Diplomatik akademiya |  | Yakuniy imtihondan muvaffaqiyatli o‘tgan tinglovchilarga o‘quv kurslarini tugatganlik to‘g‘risida davlat namunasidagi sertifikat berish |  | Yakuniy imtihon natijalari bo‘yicha |
|  |  |  |

Vazirlar Mahkamasining 2023-yil 10-yanvardagi 8-son [qaroriga](javascript:scrollText())2-ILOVA

**Jahon iqtisodiyoti va diplomatiya universiteti huzuridagi Diplomatik akademiyada Qoraqalpog‘iston Respublikasi Vazirlar Kengashi Raisining, viloyatlar va Toshkent shahar, shuningdek, tuman (shahar) hokimlarining investitsiyalar va tashqi savdo masalalari bo‘yicha o‘rinbosarlarini hamda tashqi siyosiy, tashqi iqtisodiy va xalqaro-huquqiy faoliyat sohasidagi mutaxassislarni qayta tayyorlash va ularning malakasini oshirish tartibi to‘g‘risida**

NIZOM

**1-bob. Umumiy qoidalar**

1. Ushbu Nizom Jahon iqtisodiyoti va diplomatiya universiteti huzuridagi Diplomatik akademiyada (keyingi o‘rinlarda — Akademiya) ayrim lavozimdagi mutaxassislarni qayta tayyorlash va ularning malakasini oshirish tartibini belgilaydi.

2. Quyidagi lavozimlardagi mutaxassislar Akademiyada tashkil etiladigan qayta tayyorlash va malaka oshirish kurslarida o‘qitiladi:

Qoraqalpog‘iston Respublikasi Vazirlar Kengashi Raisining, viloyatlar va Toshkent shahar, shuningdek, tuman (shahar) hokimlarining investitsiyalar va tashqi savdo masalalari bo‘yicha o‘rinbosarlari;

tashqi siyosiy, tashqi iqtisodiy va xalqaro-huquqiy faoliyat sohasidagi mutaxassislar.

Ushbu bandning [ikkinchi](javascript:scrollText(-6346642)) va [uchinchi xatboshilarida](javascript:scrollText(-6346643)) ko‘rsatilgan mutaxassislar har uch yilda kamida bir marta malaka oshirishning tegishli yo‘nalishlari bo‘yicha malakasini oshirishi shart.

3. Akademiya har yili Jahon iqtisodiyoti va diplomatiya universiteti rektori va Akademiya direktori tomonidan tasdiqlanadigan o‘quv rejasi va o‘quv dasturlariga muvofiq qayta tayyorlash va malaka oshirishni tashkil etadi.

4. Akademiya o‘quv kurslarida O‘zbekiston Respublikasi Prezidentining “[Jahon iqtisodiyoti va diplomatiya universiteti faoliyatini tubdan takomillashtirish chora-tadbirlari to‘g‘risida](http://lex.uz/uz/docs/-3807577)” 2018-yil 21-iyundagi PQ-3795-son va “[Jahon iqtisodiyoti va diplomatiya universiteti faoliyatini tizimli isloh qilish chora-tadbirlari to‘g‘risida](http://lex.uz/uz/docs/-6127912)” 2022-yil 23-iyuldagi PQ-330-son qarorlari, O‘zbekiston Respublikasi Tashqi ishlar vazirligi (keyingi o‘rinlarda — Vazirlik) Hay’ati yig‘ilishining qarorlari, tashqi ishlar vaziri buyruqlari, Akademiya nizomi, Jahon iqtisodiyoti va diplomatiya universiteti rektori hamda Akademiya direktori buyruqlari, shuningdek ularning ilmiy kengashlari qarorlari asosida o‘qitiladi.

5. Akademiya o‘quv kurslariga ishdan ajralgan holda yuboriladigan tinglovchilarning asosiy ish joyida egallab turgan lavozimi va maoshi saqlanadi hamda ular yuborayotgan tashkilotning so‘roviga ko‘ra Jahon iqtisodiyoti va diplomatiya universitetida turar joy bilan ta’minlanadilar.

6. Tinglovchilarning o‘quv kurslari hamda turar joy bilan bog‘liq xarajatlari shartnoma asosida yuboruvchi tomon hisobidan qoplanadi.

**2-bob. O‘quv kurslarining maqsadi va asosiy vazifalari**

7. O‘quv kurslarining maqsadi — ilg‘or o‘qitish texnologiyalariga asoslangan holda, kadrlarning kasbiy bilim, ko‘nikma hamda malakalari, ishbilarmonlik ko‘nikmalarini takomillashtirishdan iborat.

8. O‘quv kurslarining asosiy vazifalari Qoraqalpog‘iston Respublikasi Vazirlar Kengashi Raisining, viloyatlar va Toshkent shahar, shuningdek, tuman (shahar) hokimlarining investitsiyalar va tashqi savdo masalalari bo‘yicha o‘rinbosarlari, tashqi siyosiy, tashqi iqtisodiy va xalqaro-huquqiy faoliyat sohasidagi mutaxassislar hamda xodimlarni qisqa va uzoq muddatli o‘quv kurslarida to‘lov-shartnoma asosida, shu jumladan, masofaviy shaklda qayta tayyorlash va ularning malakasini oshirish hisoblanadi.

**3-bob. O‘quv kurslari dasturlariga qo‘yiladigan asosiy talablar**

9. O‘quv kurslari dasturlariga qo‘yiladigan asosiy talablar quyidagilardan iborat:

davlat xizmatiga qo‘yiladigan kasbiy ixtisoslik talablariga muvofiqlik;

dasturlar mazmunining diplomatik xizmatni tashkil qilish va diplomatik faoliyat masalalari bo‘yicha belgilangan ta’lim turi va shakllariga muvofiqligi.

**4-bob. O‘quv kurslarini tashkil etish tartibi**

10. O‘quv kurslari an’anaviy va masofaviy shakllarda tashkil etiladi.

11. O‘quv kurslarining jami muddati tegishlicha 25, 50,144, 288, 576 va 1152 soat hajmida o‘quv dasturlari bo‘yicha tashkil etadi.

Bunda o‘quv kurslarining jami muddati Vazirlik buyurtmasiga asosan yuborilayotgan tinglovchilarning lavozimi va ularning kasbiy yuklamasidan kelib chiqqan holda, besh kundan bir o‘quv yiligacha etib belgilanadi.

12. O‘quv kurslarining an’anaviy shaklida tinglovchi o‘quv kursi dasturlarini Akademiyaga kelib, to‘liq dars jarayonlariga qatnashgan holda o‘zlashtiradi. Bunda bir haftadagi o‘quv yuklamasining eng yuqori hajmi 36 soatni tashkil etadi.

13. O‘quv kurslarining masofaviy shaklida tinglovchi ishlab chiqarishdan ajralmagan holda ta’lim usullari orqali malaka oshirishning onlayn (videoma’ruzalar, maslahatlar, nazorat turlarini masofadan turib real vaqt rejimida o‘tkazish) va offlayn (masofaviy ta’lim tizimidagi tegishli o‘quv-metodik resurslarni mustaqil ravishda o‘zlashtirish) shaklida o‘quv dasturlarini o‘zlashtiradi.

14. Tinglovchilar quyidagi holatlarda tinglovchilar safidan chetlatiladi:

o‘z ixtiyoriga ko‘ra;

kasb etikasi talablarini buzganda;

qayta tayyorlash kurslarida 24 akademik soat va malaka oshirish kurslarida 12 akademik soat sababsiz dars qoldirganda;

salomatligining yomonlashgani sababli (tibbiy ma’lumotnoma yoki tibbiy xulosa asosida).

15. Tinglovchilar safidan chiqarish Akademiya direktori buyrug‘i bilan rasmiylashtiriladi va darhol tinglovchiga hamda uni o‘quv kursiga yuborgan tashkilotga yetkaziladi.

16. O‘quv kurslari tinglovchilari o‘qishni tugatgandan so‘ng yakuniy imtihon topshiradilar. Yakuniy imtihon Akademiya direktori boshchiligidagi komissiya tomonidan qabul qilinadi.

Komissiya tarkibi Akademiya ilmiy kengashi tomonidan Vazirlik bilan kelishilgan holda soha mutaxassislari orasidan kamida 7 kishidan iborat bo‘lgan tarkibda shakllantiriladi.

17. Yakuniy imtihon sinovi yozma ish shaklida o‘tkaziladi.

Yakuniy imtihonda 55 ball to‘plagan o‘quv kurslari tinglovchilari imtihondan o‘tgan hisoblanadi. 55 balldan kam olgan tinglovchilarga ikkinchi marta yakuniy imtihon topshirish huquqi beriladi.

18. Yakuniy imtihondan muvaffaqiyatli o‘tgan tinglovchilarga Vazirlik Hay’ati bilan kelishilgan holda, Akademiya o‘quv kurslarini tugatganlik to‘g‘risida davlat namunasidagi sertifikat beriladi.

**5-bob. O‘quv kurslari yakuniy imtihon natijalari yuzasidan appelatsiya berish tartibi**

19. Yakuniy imtihon natijalaridan norozi bo‘lgan tinglovchilar natijalar e’lon qilingan kundan boshlab uch kun ichida Apellatsiya komissiyasiga yozma ravishda appelatsiya berishlari mumkin.

20. Apellatsiya komissiyasi yakuniy imtihon boshlangandan keyin o‘n kun ichida Akademiya direktorining buyrug‘iga ko‘ra har bir ta’lim turi bo‘yicha soha mutaxassislari orasidan 7 kishidan iborat tarkibda tuziladi.

Apellatsiya komissiyasi muammoli holatlarga aniqlik kiritish uchun jamoatchilik asosida malakali mutaxassislarni jalb etishi mumkin.

Apellatsiya komissiyasining tarkibi va ish tartibi Apellatsiya komissiyasini tashkil etish to‘g‘risidagi buyruqda belgilanadi.

21. Ariza (shikoyat) ro‘yxatga olingan kundan boshlab o‘n kun muddatda ko‘rib chiqiladi.

Murojaat etuvchi tinglovchilar Apellatsiya komissiyasi tomonidan murojaati ko‘rib chiqilishi jarayonida bevosita yoki masofadan turib onlayn tarzda ishtirok etishi mumkin.

Apellatsiya komissiyasining murojaatlarni masofadan turib (onlayn tarzda) ko‘rib chiqish vaqtlari to‘g‘risidagi ma’lumotlar Akademiyaning rasmiy veb-saytiga joylashtiriladi.

22. Apellatsiya komissiyasi tinglovchilarning yakuniy imtihon jarayonlariga oid murojaatini ko‘rib chiqib, quyidagi qarorlardan birini qabul qiladi:

tinglovchilarning to‘g‘ri baholanganligi, sinovlarni o‘tkazish jarayonida tashkiliy-texnik jihatdan kamchiliklar aniqlanmagan taqdirda, yakuniy imtihon natijalarini o‘zgarishsiz qoldirish;

tinglovchilar tayyorgarligi noto‘g‘ri baholanganligi aniqlangan taqdirda, yakuniy imtihon natijalarini o‘zgartirish;

sinovlarni o‘tkazish jarayonida tashkiliy-texnik jihatdan kamchiliklar mavjudligi aniqlangan taqdirda, yakuniy imtihonning qaytadan topshirilishini tashkil etish.

23. Apellatsiya komissiyasi yig‘ilishida komissiya a’zolarining yarmidan ko‘pi ishtirok etsa, uning qabul qilgan qarori qonuniy kuchga ega hisoblanadi.

24. Apellatsiya komissiyasi qarorining nusxasi murojaat etuvchilarga ushbu komissiya qarori chiqqan kundan e’tiboran besh kun ichida taqdim etiladi.

**6-bob. Yakunlovchi qoida**

25. Mazkur Nizom talablari buzilishida aybdor bo‘lgan shaxslar qonunchilikda belgilangan tartibda javob beradilar.

Jahon iqtisodiyoti va diplomatiya universiteti huzuridagi Diplomatik akademiyada Qoraqalpog‘iston Respublikasi Vazirlar Kengashi Raisining, viloyatlar va Toshkent shahar, shuningdek, tuman (shahar) hokimlarining investitsiyalar va tashqi savdo masalalari bo‘yicha o‘rinbosarlarini hamda tashqi siyosiy, tashqi iqtisodiy va xalqaro-huquqiy faoliyat sohasidagi mutaxassislarni qayta tayyorlash va malakasini oshirish tartibi to‘g‘risidagi [nizomga](javascript:scrollText(-6346632))ILOVA

**Jahon iqtisodiyoti va diplomatiya universiteti huzuridagi Diplomatik akademiyada Qoraqalpog‘iston Respublikasi Vazirlar Kengashi Raisining, viloyatlar va Toshkent shahar, shuningdek, tuman (shahar) hokimlarining investitsiyalar va tashqi savdo masalalari bo‘yicha o‘rinbosarlarini hamda tashqi siyosiy, tashqi iqtisodiy va xalqaro-huquqiy faoliyat sohasidagi mutaxassislarni qayta tayyorlash va malakasini oshirish tartibi**

SXEMASI

|  |  |  |  |  |  |  |
| --- | --- | --- | --- | --- | --- | --- |
| **Bosqichlar** |  | **Subyektlar** |  | **O‘tkaziladigan tadbirlar** |  | **Bajarish muddatlari** |
|  |  |  |
|  |  |  |  |  |  |  |
| 1-bosqich |  | Qoraqalpog‘iston Respublikasi Vazirlar Kengashi, viloyatlar va Toshkent shahar, shuningdek, tuman (shahar) hokimliklari, manfaatdor vazirlik, idora va tashkilotlar |  | Qoraqalpog‘iston Respublikasi Vazirlar Kengashi Raisining, viloyatlar va Toshkent shahar, shuningdek, tuman (shahar) hokimlarining investitsiyalar va tashqi savdo masalalari bo‘yicha o‘rinbosarlari, tashqi siyosiy, tashqi iqtisodiy va xalqaro-huquqiy faoliyat sohasidagi mutaxassislar ro‘yxatini shakllantirish |  | Qoraqalpog‘iston Respublikasi Vazirlar Kengashi, viloyatlar va Toshkent shahar, shuningdek, tuman (shahar) hokimliklari, manfaatdor vazirlik, idora va tashkilotlar buyurtmasiga asosan |
|  |  |  |
|  |  |  |  |  |  |  |
| 2-bosqich |  | Diplomatik akademiya |  | O‘quv kurslarining jami muddatini belgilash |  | O‘quv kurslari boshlanishidan 1 oy oldin |
|  |  |  |
|  |  |  |  |  |  |  |
| 3-bosqich |  | Diplomatik akademiya |  | O‘quv kurslari dasturlarini ishlab chiqish va tasdiqlash |  | O‘quv kurslari boshlanishidan 1 oy oldin |
|  |  |  |
|  |  |  |  |  |  |  |
| 4-bosqich |  | Diplomatik akademiya |  | O‘quv kurslari shakllarini aniqlash |  | O‘quv kurslari boshlanishidan 1 oy oldin |
|  |  |  |
|  |  |  |  |  |  |  |
| 5-bosqich |  | Diplomatik akademiya |  | O‘quv kurslariga yuborilgan tinglovchilar ustidan umumiy tashkiliy-boshqaruv |  | Doimiy ravishda |
|  |  |  |
|  |  |  |  |
|  |  | O‘quv-metodik ta’minotni muvofiqlashtirish |  |
|  |  |  |
|  |  |  |  |  |  |  |
| 6-bosqich |  | Diplomatik akademiya |  | O‘quv kurslari tinglovchilaridan o‘qishni tugatgandan so‘ng yakuniy imtihon olish |  | O‘quv kurslari yakuni bo‘yicha |
|  |  |  |
|  |  |  |  |  |  |  |
| 7-bosqich |  | Diplomatik akademiya |  | Yakuniy imtihondan muvaffaqiyatli o‘tgan tinglovchilarga o‘quv kurslarini tugatganlik to‘g‘risida davlat namunasidagi sertifikat berish |  | Yakuniy imtihon natijalari bo‘yicha |
|  |  |  |

Vazirlar Mahkamasining 2023-yil 10-yanvardagi 8-son [qaroriga](javascript:scrollText())3-ILOVA

**Jahon iqtisodiyoti va diplomatiya universiteti huzuridagi Diplomatik akademiya o‘quv kurslarini tugatganlik haqidagi sertifikat namunasi**

|  |  |
| --- | --- |
| (O‘zbekiston Respublikasi Davlat gerbi tasviri) | |
|  | |
| **O‘ZBEKISTON RESPUBLIKASI TASHQI ISHLAR VAZIRLIGI** | |
| **Jahon iqtisodiyoti va diplomatiya universiteti huzuridagi Diplomatik akademiya o‘quv kurslarini tugatganlik haqida** | |
| **SERTIFIKAT** | |
|  | |
| DA № 000000 | |
|  | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| (tinglovchining familiyasi, ismi, otasining ismi) | |
| 20\_\_\_ yil \_\_\_\_\_\_\_\_\_\_\_\_\_\_\_\_\_\_\_\_\_ dan | |
| 20\_\_\_ yil \_\_\_\_\_\_\_\_\_\_\_\_\_\_\_\_\_\_\_\_\_\_ gacha | |
|  | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| (o‘quv kurslari olib borilgan muassasa nomi) | |
|  | |
| jami \_\_\_\_\_\_\_\_\_\_\_\_\_\_\_\_\_\_\_\_\_ soatli | |
|  | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| (o‘quv kursining nomi) | |
| bo‘yicha o‘quv kursini muvaffaqiyatli tugatdi. | |
|  | |
| Muhr o‘rni | |
|  | |
| Direktor \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (imzo) | (familiyasi, ismi, otasining ismi) |
|  |  |
| Sana \_\_\_\_\_\_\_\_\_\_\_\_\_\_\_ Qayd raqami \_\_\_\_\_\_\_\_\_ | |

|  |  |
| --- | --- |
| **TNE MINISTRY OF FOREIGN AFFAIRS**  **OF TNE REPUBLIC OF UZBEKISTAN**  **CERTIFICATE OF COMPLETION OF TNE COURSES OF**  **DIPLOMATIC ACADEMY UNDER TNE UNIVERSITY**  **OF WORLD ECONOMY AND DIPLOMACY** | |
|  | |
| DA № 000000 | |
|  | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| (full name of the listener) | |
|  | |
| Beginning of the course: 20\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ | |
| End of the course: 20\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ | |
|  | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| (name of the institution of the courses were held) | |
|  | |
| overall \_\_\_\_\_\_\_\_\_\_\_\_\_\_\_\_\_\_\_\_\_hours | |
|  | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| (course) | |
| has been successfully accomplished. | |
|  | |
| Stamp | |
|  | |
| Director \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (signature) | (full name) |
|  | |
| Date \_\_\_\_\_\_\_\_\_\_\_\_\_\_\_ Registration number \_\_\_\_\_\_\_\_\_ | |

**Jahon iqtisodiyoti va diplomatiya universiteti huzuridagi Diplomatik akademiya o‘quv kurslarini tugatganlik haqidagi sertifikat tavsifi**

O‘quv kurslarini tugatganlik haqidagi sertifikat ofset usulida A4 formatdagi oq qog‘ozda beshta bo‘yoqdan: qora rang — matn uchun, yashil, ko‘k, qizil rang — rasmlar tasviri uchun, och kul rang — fon uchun foydalanib bosiladi.

Varaqning chap tomoni chetidan 10 mm qoldirilib, O‘zbekiston Respublikasi Davlat Gerbi tasviri bilan 32 mm kenglikdagi hoshiya joylashtiriladi. Hoshiyaning yuqori qismida 30 mm diametrli O‘zbekiston Respublikasi Davlat gerbi tasviri, pastki qismida — 35 mm hajmdagi ikkita tutash to‘rtburchakdan tashkil topgan sakkizburchakli yulduz joylashadi, yulduz markazida muhr uchun diametri 25 mm bo‘lgan oq doira bor.

Varaqning qolgan qismining yuqorisida davlat tilida lotin grafikasida quyidagi so‘zlar bosiladi:

**(“O‘zbekiston Respublikasi Tashqi ishlar vazirligi Jahon iqtisodiyoti va diplomatiya universiteti huzuridagi Diplomatik akademiya o‘quv kurslarini tugatganlik haqida Sertiflkat”)**

**The Ministry of foreign affairs of the Republic of Uzbekistan Certificate of completion of the courses of Diplomatic Academy under the University of World economy and diplomacy**

Sertifikat ikki lotin harfi “DA” va olti sondan iborat tartib raqamiga ega. Matn och kul rang fonda guldor naqsh bilan bosiladi.

Sertifikat olti karra himoyalangan bo‘lib, quyidagilardan foydalanilgan:

bosishning ikki — ofset va yuqori usuli;

nur orqali nusxa ko‘chirishni murakkablashtirish uchun yorqin ranglar;

guldor naqsh;

turli rangli naqshlar to‘rlaridan foydalanish yo‘li bilan har xil ranglar hosil qilish;

maxsus qog‘oz:

almashib turadigan sonlardan tartib raqami.

*(Qonunchilik ma’lumotlari milliy bazasi, 11.01.2023-y., 09/23/8/0012-son)*